Diari Oficial de la Generalitat Valenciana


Sumari del DOGV 2930, del 14-02-1997 (1997/836469)

RESOLUCIÓ de 9 de desembre de 1996, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual s'acorda tenir per incoat l'expedient de delimitació de l'entorn de protecció de l'ermita de Sant Joan de Dénia (Alacant).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2930

Data del DOGV
:   14-02-1997

Secció del DOGV
:   ALTRES DISPOSICIONS

Número del document
:   1997/836469


Data del document
:   09-12-1996

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 9 de desembre de 1996, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual s'acorda tenir per incoat l'expedient de delimitació de l'entorn de protecció de l'ermita de Sant Joan de Dénia (Alacant).  
Atès que per Ordre de 13 de desembre de 1979 es va declarar monument històric artístic d'interès local l'ermita de Sant Joan de Dénia (BOE 08.01.80).  
Vist l'informe del Servei de Patrimoni Arquitectònic i Mediambiental favorable a la incoació de l'expedient de delimitació de l'entorn de protecció d'aquest monument.   
Atès el que disposen els articles. 9 de la Llei 16/1985, de 25 de juny, del Patrimoni Històric Espanyol, i 11 del Reial Decret 111/1986, de 10 de gener, per al desenrotllament parcial de l'esmentada Llei, modificat pel Reial Decret 64/1994, de 21 de gener, la Direcció General de Patrimoni Artístic, ha resolt:  
1. Incoar expedient de delimitació de l'entorn de protecció de l'ermita de Sant Joan de Dénia (Alacant).  
L'entorn de protecció queda delimitat en els annexos que s'adjunten a aquesta resolució.  
2. Seguir amb la tramitació de l'expedient, segons les disposicions vigents.  
3. Donar trasllat d'aquesta resolució a l'alcalde-president de l'Ajuntament de Dénia i fer-li saber que, d'acord amb el que estableix l'article 19 en relació amb l'11 de la Llei 16/1985, de 25 de juny, del Patrimoni Històric Espanyol, la realització d'obres en aquesta zona haurà de ser autoritzada per la Direcció General de Patrimoni Artístic.  
4. Que, d'acord amb el que disposa l'article 12.2 del Reial Decret 111/1986, de 10 de gener, per al desenrotllament parcial de la Llei 16/1985, modificat pel Reial Decret 64/1994, de 21 de gener, es notifique aquesta resolució a les persones interessades als efectes oportuns.  
5. Que aquesta resolució amb els seus annexos es publique en el Diari Oficial de la Generalitat Valenciana i en el Boletín Oficial del Estado.  
El que es fa públic als efectes oportuns.  
València, 9 de desembre de 1996.- La directora general de Patrimoni Artístic. Carmen Pérez García.  
ANNEX I  
Motivació de la delimitació proposta  
El criteri general seguit per a la delimitació de l'entorn de protecció de la Ermita de Sant Joan, consisteix a incloure dins de la seua àrea la següent elements urbans:  
- Parcel·les que limiten directament amb la que ocupa el BIC, podent afectar al mateix tant visual com físicament qualsevol intervenció que es realitze sobre elles.  
- Parcel·les que recauen al mateix espai públic que el BIC i que constitueixen el seu entorn visual i ambiental immediat i en el que qualsevol intervenció que es realitze pot suposar ne una alteració de les condicions de percepció o del caràcter de l'espai urbà.  
- Espais públics en contacte directe amb el BIC i les parcel·les enumerades anteriorment i que constitueixen part del seu ambient urbà immediat.  
- Edificacions o qualsevol element del paisatge urbà que encara no tenint una situació de immediatesa amb el BIC afecten de en forma fonamental a la percepció.   
ANNEX II  
Àrea de protecció  
A) Descripció literal de la delimitació.  
Consideració preliminar. Donada la consolidació d'habitatges i les alteracions dels camins tradicionals que s'acostaven a l'ermita, es considera oportú portar els límits de la delimitació pels límits de les actuals parcel·les.  
Origen. Punt a; l'encontre de la parcel·la 31 amb el camí de Sant Joan.  
Sentit. Horari.  
Línia delimitadora. Des de l'origen punt A pel límitsud Del camí de Sant Joan fins el seu encontre amb el límit oest de la parcel·la núm. 24. Per ací descendeix cap al sud fins l'encontre amb el camí, també denominat de Sant Joan, des d'on tomba a ponent seguint el límit nord de dit camí. Arriba a l'encontre amb el límit de la parcel·la núm. 29, girant a nord-oest, tomba de nou a sud-oest fins l'encontre del límit comú de les parcel·les núm. 15 i 30, segueix a ponent per aquest límit fins el seu encontre amb el de divisió entre les parcel·les núm. 30 i 31, on de nou gira cap al Nord per aqueix límit fins l'origen punt a.   
B) Descripció gràfica.  
S'adjunta planol.